কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
খেমার রুজ
খেমার রুজ (; "Khmer Kraham"; ) কম্বোডিয়ায় কম্পুচিয়ার কম্যুনিস্ট পার্টির অনুসারীদেরকে প্রদেয় নাম। এছাড়াও কম্বোডিয়ার স্ট্যালিনবাদী ও মাওবাদীদের গড়া বিবদমান দল এটি। ১৯৬৮ সালে উত্তর ভিয়েতনামে ভিয়েতনাম পিপলস আর্মি’র শাখা হিসেবে আনুষ্ঠানিকভাবে আত্মপ্রকাশ করে। ১৯৭৫ থেকে ১৯৭৯ সাল পর্যন্ত কম্বোডিয়ার ক্ষমতাসীন দল ছিল। ১৭ এপ্রিল, ১৯৭৫ তারিখে রাজধানী নম পেন দখল করে। দলটির প্রধান ছিলেন পল পট। এছাড়াও, নুন চি, ইং সারি, সন সেন ও খিউ সাম্পান দলটিকে নেতৃত্ব দিয়েছেন। ক্ষমতা গ্রহণের পূর্বে তিনি সালথ সার নামে পরিচিত ছিলেন। দলটি ক্ষমতায় আসার পর দেশের নাম পরিবর্তিত করে গণতান্ত্রিক কম্পুচিয়া রাখে। সমাজতন্ত্র-বিরোধী বাহিনীর বিরুদ্ধে লড়াইয়ের অংশ হিসেবে উত্তর ভিয়েতনাম, ভিয়েত কং ও পাথেট লাওয়ের সাথে মিত্রতা স্থাপন করে ভিয়েতনাম যুদ্ধে অংশ নেয়।